Έτσι έχει η κατάσταση.
Τριάντα μέρες παρακολουθήσεις, βίντεο, φωτογραφίες, όλα τζάμπα.
Όχι και "τζάμπα", κύριε Κάμπλερ.
Αποκλείσαμε πολλές θεωρίες.
Κι αποφέρατε μηδέν εις το πηλίκο.
Είμαι στο σκοτάδι, όπως και πριν.
Λίγο χρόνο ακόμα θέλουμε. Η έρευνα συνεχίζεται.
Τέρμα οι έρευνες.
Αύριο ζητάω αποζημίωση απ' την ασφαλιστική
και παίρνω τη μητέρα μου απ' το κωλοχανείο.
Τελειώσαμε.
Αρχίζω να πιστεύω πως ο τύπος
είναι μάπας.
Δυστυχώς, έχει δίκιο.
Ο κλέφτης σε πήρε χαμπάρι.
Σου άφησε το ρολόι του Έλιοτ για να δείξει πως σε κατάλαβε
και τώρα περιμένει να τα παρατήσουμε. Ξέρει πως δεν θα μέναμε για πάντα.
Θα τα καταφέρουμε. Μην το βάζεις κάτω.
Λες να το θέλω;
Τσαρλς, τρελαίνομαι να λύνω υποθέσεις.
Όταν κάθεσαι απέναντι από έναν ηλίθιο ένοχο,
και γίνεται μούσκεμα στον ιδρώτα κι αρχίζει να τραυλίζει
και να μουρμουρά "Δεν ξέρω τι υπονοείς,
αλλά είμαι έξω φρενών".
Κι εσύ του δείχνεις αδιάσειστα στοιχεία και τελικά καταρρέει.
Χάνει κάθε αυτοπεποίθηση, το εγώ του θρυμματίζεται
ανάμεσα στις συμπληγάδες της απάτης που έστησε.
Ακούγεται ικανοποιητικό.
Αλλά το ξεχνάμε.
Θα ενημερώσω την Ντίντι πως θα φύγεις.
Τι έχετε σήμερα;
Τετάρτη πάμε στο εμπορικό.
Εντάξει, πήγαινε στο εμπορικό, μετά για δείπνο, κοιμήσου
και αύριο επιστρέφεις στην κανονική σου ζωή.
ΑΝΘΡΩΠΟΣ ΕΚ ΤΩΝ ΕΣΩ
ΠΑΣΙΦΙΚ ΒΙΟΥ ΟΙΚΟΣ ΕΥΓΗΡΙΑΣ
ΠΟΛΥΚΑΤΑΣΤΗΜΑ ΣΑΚΣ
Προσοχή, παρακαλώ. Να θυμάστε, ραντεβού στα εστιατόρια σε μία ώρα.
Όσοι πάτε για περπάτημα να ενυδατώνεστε.
- Καλά να περάσετε. - Μαρς!
Στα δεξιά σας.
Πού θες να πάμε πρώτα;
Δεν έχω προτίμηση. Δεν χρειάζομαι κάτι. Εσύ;
Θέλω κάλτσες.
Έχεις κάλτσες.
- Ποτέ δεν έχει κανείς αρκετές κάλτσες. - Έχεις πολύ άδικο.
Έχεις πάει εδώ;
Στον καθεδρικό της Σεντ Μέρι;
Σχεδιάστηκε για να μοιάζει με τα καπέλα των κονκισταδόρ.
Πανέμορφος.
Πουθενά δεν έχω πάει.
Ο γιος μου δήθεν θα με ξεναγούσε όταν ήρθα απ' την Ουάσινγκτον,
αλλά δεν τα καταφέραμε.
Πάμε να φύγουμε.
Θα σε ξεναγήσω εγώ. Ωραία θα περάσουμε.
- Τι σ' έπιασε; - Θέλω ν' αξιοποιήσουμε τη μέρα.
Να ψυχαγωγήσω τον φίλο μου. Πάμε. Έχεις κάρτα ΜΜΜ;
Αν το κάνουμε, θα το κάνουμε όπως πρέπει.
Ήρθε.
Τι χλιδή είναι αυτή!
Είμαι στον εταιρικό λογαριασμό του Σι Τζέι για να μετακινούμαι όταν δουλεύει.
Πρώτη φορά τον χρησιμοποιώ.
Θα το εκμεταλλευτούμε στο έπακρο.
Έμιλι! Τι μπορώ να κάνω για σένα;
Ήθελα να σ' ενημερώσω πως ο μπαμπάς μου αποφάσισε να έρθει να μείνει μαζί μου.
Φεύγει αύριο το πρωί.
Μάλιστα, αυτό δεν το περίμενα.
Φαινόταν ευτυχισμένος εδώ.
Ναι, αλλά έχω έξτρα δωμάτιο. Θα γλιτώσουμε κι έξοδα.
Να σε ρωτήσω...
Υπήρχε κάποιο πρόβλημα;
Έγινε κάτι που πρέπει να ξέρω;
Βασικά, δεν πολυσυμπαθεί τον κόσμο.
Σοβαρά;
Ναι, δέχτηκε επίθεση.
Δεν το λες "ωραίο".
Όντως.
Λυπάμαι που θα φύγει.
Σ' ευχαριστούμε.
- Γεια σου, Έμιλι. - Γεια.
- Η Σούζαν δεν είσαι; - Πρόεδρος Σούζαν.
Ο Τσαρλς ανέφερε πως ανησυχείς για την ασφάλεια.
Ναι, αλλά δεν...
Γιατί ρωτάς;
Έχω γίνει στόχος.
Κάποιος έκλεψε ένα αντικείμενο μεγάλης αξίας απ' το δωμάτιό μου.
Αλήθεια;
Είμαι όλη αυτιά, Σούζαν.
"Πρόεδρο" θα με λες. Έλα μαζί μου.
- Άντε, κουνήσου! - Έρχομαι.
Ώστε αυτό είναι το Αλκατράζ.
Αν είναι να σαπίσεις μια ζωή στη φυλακή,
τουλάχιστον να έχεις θέα.
Να ξέρεις, αν θες να πας επίσκεψη, πρέπει να βγάλεις νωρίς εισιτήριο.
Δεν θα πάω επίσκεψη σε στοιχειωμένη φυλακή.
Το γραφείο του Σι Τζέι είναι σ' εκείνο το ψηλό κτήριο.
Μου ζήτησε να πάω στη Σιγκαπούρη.
Είπε πως βρήκε έναν ωραίο οίκο ευγηρίας.
Θα πας;
Ίσως.
Μπορώ να πάω και στο φεγγάρι.
Τον ίδιο κόσμο ξέρω στο φεγγάρι και στη Σιγκαπούρη.
Η ειρωνεία είναι πως μετακόμισα εδώ για να είμαι κοντά του.
Ξέρεις, αυτά τα πράγματα λύνονται από μόνα τους.
Πού είναι το Όρακλ Παρκ;
Είναι απ' την άλλη πλευρά.
Το ξέχασα!
Σου ψιλοαρέσει το μπέιζμπολ.
Πέρα απ' τη μακαρίτισσα τη γυναίκα μου και τον γιο μου,
μόνο για άλλα δύο πράγματα άξιζε η ζωή.
Το ένα ήταν το C3 Chevrolet Corvette μου του 1979.
Μαύρο μέσα κι έξω, δερμάτινη επένδυση, με οροφή που άνοιγε.
Και το άλλο, τα εισιτήρια διαρκείας για τους Μπάλτιμορ Όριολς.
Μου κόστιζαν το μισό μου εισόδημα,
αλλά άξιζαν και με το παραπάνω.
Οπότε, ναι. Μου ψιλοαρέσει το μπέιζμπολ.
Τότε,
πάμε να δούμε μπέιζμπολ.
ΠΑΣΙΦΙΚ ΒΙΟΥ
Υποψιάζεσαι κάτι; Τι;
Δεν ξέρω. Ο Τσαρλς ήρθε πριν έναν μήνα κι έγιναν ένα σωρό περίεργα,
αλλά εγκλιματίστηκε και το προσπέρασα. Και τώρα φεύγει;
Κάτι περίεργο συμβαίνει.
Κι εμείς θα το ανακαλύψουμε.
Την πρώτη μέρα βρήκε την Έλεν, που δεν την ήξερε,
κι έκανε αδιάκριτες ερωτήσεις που την τρόμαξαν.
Όπως, αν ένιωθε ασφαλής εδώ
λίγο μετά την καταγγελία της πως την έκλεψαν.
Πώς το ήξερε;
Όλοι κουτσομπολεύουν εδώ.
Δεκτό.
Μετά ο Έλιοτ τον κατηγόρησε για το ρολόι και τον χτύπησε για τη Βιρτζίνια.
Ο Έλιοτ είναι τρελός.
Δεκτό. Αλλά είναι κι άλλα περίεργα.
Κυκλοφορεί στα μουλωχτά, χώνει τη μύτη του παντού.
Και παίζει κάτι ύποπτο με την κόρη του,
αλλά δεν ξέρω τι ακριβώς.
Είναι υπάλληλος σε κολέγιο και του πήρε Rolex.
Τι ακριβώς νομίζεις πως συμβαίνει;
Ποιο είναι το έγκλημα;
Δεν ξέρω, απάτη. Οι ηλικιωμένοι πέφτουν θύματα απάτης.
Μέιλ για δέματα που καθυστέρησαν.
Μηνύματα για παρατάσεις εγγύησης.
Τηλέφωνα απ' την εφορία με απειλές για συλλήψεις αν δεν πληρώσουν.
Αν ο Τσαρλς και η κόρη του έκαναν απάτη για λεφτά,
θα είχαν κάνει μήνυση στον οίκο μετά την επίθεση του Έλιοτ.
Ή στον Έλιοτ.
Ο τύπος φεύγει αύριο. Έχει πια σημασία;
ΟΡΑΚΛ ΠΑΡΚ
Λοιπόν, βγάζω.
Εντάξει, φτάνει.
- Ναι. - Πάμε να δούμε μπέιζμπολ.
- Κάπου εδώ είμαστε. - Ναι, στο 149.
- Στο 149. - Ναι.
Πάμε!
Τι πανέμορφο στάδιο!
Αρέσει και στον Σι Τζέι το μπέιζμπολ;
Ναι.
Δεν του άφησα επιλογή.
Του πήρα γάντι πριν καν περπατήσει. Προπονούσα την ομάδα του.
Όταν ήταν 12 ετών,
τον πήγα να δει τον Ρίπκεν
να σπάει το ρεκόρ συνεχόμενων αγώνων του Γκέριγκ.
Έτρεξε γύρω γύρω δίνοντας το χέρι στους οπαδούς.
Χώθηκα και πρόλαβα να δώσει το χέρι ο Ρίπκεν στον Σι Τζέι.
Απίστευτο.
Με κοίταξε και τα ματάκια του έλαμπαν.
Ήταν πανευτυχής.
Είστε τυχεροί.
Η Έμιλι κι εγώ δεν έχουμε κοινά ενδιαφέροντα.
Ναι, αλλά σε επισκέπτεται συνέχεια.
Σου φέρνει ακριβά ρολόγια και βλέπει τι κάνεις.
Ναι, έχεις δίκιο. Ισχύει.
Αλλά είναι περίπλοκο.
Πρόσφατα κάναμε μια σοβαρή συζήτηση.
Θέλει...
Θέλει να χτίσουμε αλλιώς τη σχέση μας.
Και φοβάσαι πως μεγάλωσες και δεν αλλάζεις εύκολα χούγια.
Έτσι!
Τον έβγαλε.
Θα το βουλώσω για ν' απολαύσεις το παιχνίδι.
Δεν πειράζει, δεν ξέρω από μπέιζμπολ.
Τι έγινε τώρα;
- Μου κάνεις πλάκα! - Τι;
Περνάω καλά επειδή περνάς εσύ καλά.
- Τσαρλς! - Τι;
Μπορώ να πάω και μόνος μου σ' αυτά που μ' αρέσουν.
Αν θες να μου δείξεις την πόλη που αγαπάς, δείξε μου αυτά που αγαπάς εσύ.
Εντάξει.
Έλιοτ, φοβάμαι πως δεν πήρα αρκετά παπούτσια.
Μπα, καλυφθήκαμε.
- Γεια. - Πού είναι ο Τσαρλς; Τον θέλω.
Έφυγε.
- Τι; Γιατί; - Δεν ξέρω.
Πήγε με τον Κάλμπερτ. Θα έρθουν μόνοι τους.
Ντίντι, έχεις φάει ποτέ Wetzel's Pretzel;
Έφαγα σήμερα για πρώτη φορά στο εμπορικό και...
Εντάξει, αυτό ήταν όλο.
Ωραία.
ΕΜΙΛΙ ΝΙΟΥΕΝΤΑΪΚ ΣΑΚΡΑΜΕΝΤΟ
ΣΑΚΡΑΜΕΝΤΟ, ΚΑΛΙΦΟΡΝΙΑ
ΕΜΙΛΙ ΝΙΟΥΕΝΤΑΪΚ ΥΠΕΥΘΥΝΗ ΕΠΙΚΟΙΝΩΝΙΑΣ
ΔΙΔΑΚΤΙΚΟ ΚΑΙ ΔΙΟΙΚΗΤΙΚΟ ΠΡΟΣΩΠΙΚΟ
ΠΑΣΙΦΙΚ ΒΙΟΥ ΝΤΙΝΤΙ ΣΑΝΤΟΣ ΚΟΡΝΤΕΡΟ
ΑΠΑΝΤΗΣΗ
Δημόσιο Κολέγιο Όρεντζ Γκρόουβ.
Μια στιγμή, Σούζαν.
Κάρλος, τι νέα;
Τηλεφώνημα από Πασίφικ Βιου στο νούμερο Όρεντζ Γκρόουβ.
Το έκλεισαν.
Εξαιρετικά! Απ' το άτομο που φαντάζομαι;
Το γραφείο της Ντίντι. Σκαλίζει.
Φανταστικά.
Άκου, Κάρλος.
Είμαι με κάποια πολύ σημαντική κυρία.
Να σε πάρω σε λίγο; Θέλω λεπτομέρειες.
Νιώθω περίεργα όταν είσαι σε αποστολή. Μου μιλάς ευγενικά και τρομάζω.
Καταπληκτικά. Ωραία, τα λέμε σε λίγο.
Λοιπόν, να τι μου έκλεψαν.
Ένα σετ επιχρυσωμένων νομισμάτων με τους Εθνοπατέρες.
Είναι εξαιρετικά σπάνια.
Κυκλοφόρησαν μόνο 50.000 σετ.
Σε καιρούς αστάθειας,
ο χρυσός είναι ό,τι καλύτερο για οικονομική εξασφάλιση.
Μάλιστα, δηλαδή ανακεφαλαιώνοντας, κάποιος μπήκε στο κλειδωμένο σου δωμάτιο,
έκλεψε τα ψευτονομίσματα,
άφησε τα λεφτά και τα κοσμήματα κι έφυγε.
Ναι.
- Σούζαν, πού είναι τα νομίσματα; - Πίσω στο ντουλάπι.
Θεέ μου!
Συγγνώμη.
Προσπαθώ καιρό να πείσω την Ντίντι ν' αυξήσει την ασφάλεια,
αλλά απορρίπτει ό,τι κι αν της προτείνω.
Είναι θέμα χρόνου να βουτήξει κάποιος τα νομίσματα.
Σούζαν, κανείς δεν τα θέλει.
Είναι σκουπίδια.
Σταμάτα ν' ακούς όσους σε τρομοκρατούν στην τηλεόραση.
Δεν κινδυνεύεις.
- Έλα. - Νομίζω πως ξέρω γιατί σκαλίζει η Ντίντι.
Είναι η κλέφτρα.
Και θέλει να δει τι ξέρετε πριν φύγετε;
Ακριβώς. Ίσως αντιστέκεται στα νέα μέτρα ασφαλείας
επειδή κλέβει.
Ή βοηθάει τον δράστη.
- Κίνητρο; - Πολλή δουλειά, χάλια λεφτά.
- Ζει στο Σαν Φρανσίσκο. - Λογικό, θα το ψάξω.
Μιας και μιλάμε για κακοπληρωμένο προσωπικό,
θα ήθελα αύξηση.
Αμάν, δεν σ' ακούω.
Μέγκαν, είσαι εδώ; Δεν ακούγεσαι.
Όσες φορές κι αν τη δω, πάντα μένω άφωνος.
Έγραψα κοτζάμ βιβλίο.
Ένα βιβλίο.
Υπάρχουν εκατοντάδες.
Το δικό μου λέγεται Πύλη προς τον Ειρηνικό.
Είναι φοβερή.
Πρώτη φορά τη διέσχισα φοιτητής.
Όταν έφτασα απέναντι, ήμουν άλλος άνθρωπος.
Έτοιμος να τη διασχίσεις;
Έπιασα το νόημα.
Ναι.
Παραείναι μεγάλη.
Ας γυρίσουμε στην αμαξάρα μας.
Γεια, είμαι ακόμα εδώ.
Είπα να ξεκινήσω το πακετάρισμα. Και ήθελα να δω αν ετοίμασες τα χαρτιά.
Φυσικά. Θα εκτιμούσα αν κάναμε και τη συνέντευξη αποχώρησης
καθώς θα υπογράφεις.
Κάνετε και συνέντευξη;
Ναι, είναι καθαρά τυπικό.
Μόνο για μας, για να βελτιωθούμε. Δέκα λεπτά θα πάρει.
Τέλεια, έχω κι εγώ λίγες ερωτήσεις.
Πάμε στο γραφείο.
- Τέλεια. - Τέλεια.
ΣΥΝΤΑΓΜΑΤΑΡΧΗΣ ΑΡΜΣΤΡΟΝΓΚ
Τα γηραιότερα δέντρα εδώ είναι πάνω από 1.000 ετών.
Το ψηλότερο δέντρο ξεπερνά τα 90 μέτρα.
Τσαρλς, σε συμπαθώ, αλλά είσαι πολύ βαρετός ξεναγός.
Έτσι έλεγε κι η Βικτόρια.
Όποτε ερχόμασταν εδώ,
φλυαρούσα για το νερό που χρειάζονται
ή για την εξέλιξη των ριζών τους.
Κι εκείνη έλεγε "Τσαρλς, έλεος.
Σκάσε κι απόλαυσέ το".
Πολύ την πάω.
Κι εγώ.
Πριν από άπειρα χρόνια,
ήρθε στο πανεπιστήμιο σε μια εκδήλωση συγκέντρωσης κεφαλαίων για το μουσείο.
Συζητούσε ώρες ολόκληρες με έναν σημαντικό χορηγό.
Μα το ενδιαφέρον του ήταν για εκείνη.
Έτσι, εκείνη έπιασε το χέρι κάποιου τυχαίου παραδίπλα
και προσποιήθηκε πως ήταν ο συνοδός της.
Ενός αναπληρωτή καθηγητή στο Πολιτικών Μηχανικών,
που ποτέ δεν θα έβρισκε το θάρρος να της μιλήσει.
Φοβερός τρόπος να γνωρίσεις τη γυναίκα σου.
Αυτό θα πει "ευτυχής συγκυρία".
Ο μόνος λόγος που πήγα ήταν για τον δωρεάν μπουφέ και το αλκοόλ.
Φαντάζεσαι να είχα μείνει σπίτι;
Ή να στεκόμουν έξι μέτρα πιο πέρα;
Αλλά δεν συνέβη.
Ναι, το ξέρω.
Πρόκειται για θαύμα.
Εσείς πώς γνωριστήκατε;
Πήγα σ' ένα πάρτι.
Είδα μια όμορφη γυναίκα.
Τη φλέρταρα όλη νύχτα. Με κάθε πιθανό τρόπο.
Πήρε απ' το χέρι έναν ψηλό σπασίκλα κι είπε πως ήταν ο συνοδός της.
Πανάθεμά σε, Κάλμπερτ.
Έτσι, φλέρταρα μια άλλη και παντρευτήκαμε.
Εγώ εδώ προσπαθώ να σου ανοιχτώ.
Το ξέρω.
Συγγνώμη.
Βγήκαμε ραντεβού στα τυφλά.
Το ήξερα απ' την πρώτη στιγμή.
Η Μάργκο δεν ήταν σίγουρη.
Μέχρι που της μαγείρεψα.
Και μ' εμάς ήταν θαύμα.
Οι καλύτερες στιγμές της ζωής σου, όταν τις βλέπεις εκ των υστέρων,
μοιάζουν με θαύμα.
Ισχύει.
Ειλικρινά, η δουλειά σου θα είναι πολύ δύσκολη.
- Πόσον καιρό είσαι εδώ; - Δώδεκα χρόνια. Οκτώ ως διευθύντρια.
Πάω στοίχημα πως οι λελέδες στα κεντρικά σου δίνουν ψίχουλα.
Βασικά, όχι. Μόλις μου πρόσφεραν προαγωγή.
Μα αρνήθηκα. Η θέση αυτή με ανταμείβει περισσότερο.
Ναι!
Σε "ανταμείβει".
Έλεγα να οργανώσουμε γεύμα για τον Τσαρλς αύριο.
Ως αποχαιρετισμό.
Βασικά θα πάμε στη Νάπα νωρίς το πρωί. Θα φύγουμε αξημέρωτα.
Κρίμα που βιάζεστε.
ΨΕΥΤΡΑ
Η ξαδέρφη σου, η Τζούλι, θα συμμετέχει στη φροντίδα του Τσαρλς;
Ρωτάει κάτι τέτοιο το έντυπο;
Ήταν εδώ τη μέρα που ο Έλιοτ επιτέθηκε στον Τσαρλς,
ενώ εσύ όχι.
Και σκέφτηκα πως εσείς οι δύο λογικά
συνεργάζεστε.
Πού μένει; Για το αρχείο.
Η Τζούλι εκτιμά την ιδιωτικότητά της.
Δεν θέλω να δώσω τα στοιχεία της χωρίς την άδειά της.
Καταλαβαίνω.
Τότε, ας την πάρουμε τηλέφωνο.
Εμπρός.
Τζούλι, εδώ Ντίντι από Πασίφικ Βιου. Πήρα να ρωτήσω κάτι.
Γεια, Τζουλς.
Ναι, είναι εδώ και η ξαδέρφη σου, η Έμιλι.
Έχω λίγες ερωτήσεις μιας και φεύγει ο θείος σου.
Ναι, πες μου.
Θα έρθεις να βοηθήσεις;
Θα το ήθελα, αλλά θα πάει με την Έμιλι στη Νάπα
νωρίς το πρωί.
Μάλιστα.
Και μήπως ξέρεις γιατί ο θείος σου θέλει να φύγει;
ΓΙΑΤΙ ΦΕΥΓΕΙ Ο ΤΣΑΡΛΣ;
Του άρεσε το Πασίφικ Βιου, αλλά δεν κατάφερε να εγκλιματιστεί.
Δεν πολυταίριαξε με τον κόσμο.
Ο Έλιοτ τού έχωσε μπουνιά.
Εντάξει.
Σ' ευχαριστώ.
Παρακαλώ. Αν έχεις κι άλλες ερωτήσεις...
Λοιπόν, ικανοποιημένη;
- Αμέ. - Τέλεια.
Η Ντίντι δεν είναι η κλέφτρα. Μας έχει πάρει χαμπάρι.
Τα μαζεύουμε;
Τα μαζεύουμε. Αμέσως.
- Γεια! Μιλήστε μετά το μπιπ. Καλημέρα. - Να πάρει.
Πού είσαι; Γιατί δεν το σηκώνεις;
Έχεις εκτεθεί. Πρέπει να φύγεις.
Θα πάρω κουτιά και θ' αρχίσω το πακετάρισμα. Πάρε με.
Ως ο προσωπικός σου βαρετός ξεναγός,
έχω μια ερώτηση.
Θες ν' ακούσεις πληροφορίες για το Παλάτι Καλών Τεχνών;
Όχι!
Θέλω να σχολιάσουμε εκείνον τον σκύλο που μοιάζει με τον Έλιοτ.
Είναι ολόιδιος!
"Τι κοιτάτε; Παρατήστε με!"
"Αυτή η πόλη έχει πάρει την κατρακύλα".
Πρέπει να φύγουμε, αν θέλουμε να προλάβουμε το βραδινό.
Έχω μια καλύτερη ιδέα.
ΤΟΝΙ ΝΙΚΣ ΚΑΦΕ
Αυτό θα πει "λουκούλλειο γεύμα".
Χαίρομαι που σου άρεσε. Είναι το αγαπημένο μου εστιατόριο.
Κύριοι.
Εσπρέσο, κερασμένος.
Ευχαριστούμε, Ματέο. Από εδώ ο φίλος μου, ο Κάλμπερτ.
- Χάρηκα. - Ματέο.
Πολύ χαίρομαι που σε βλέπω, Τσαρλς.
Συλλυπητήρια για τη Βικτόρια.
Μακάρι να είχατε περάσει καλύτερα την τελευταία φορά.
Δεν έφταιγες εσύ.
- Το λάτρευε αυτό το εστιατόριο. - Ναι.
Σ' ευχαριστώ.
Καλά να περάσετε.
Ο Ματέο έφερε το αγαπημένο της πιάτο, αυτό που έπαιρνε πάντα.
Αλλά αρνήθηκε να το φάει.
Ταράχτηκε, άρχισε να φωνάζει.
Είπε πως ήθελε...
μήλο και φιστικοβούτυρο.
Ο Ματέο τής εξήγησε πως δεν έχουν,
αλλά απάντησε "Και βέβαια έχετε.
Πάντα αυτό τρώω.
Μετά το σχολείο".
Νόμιζε πως βρισκόταν ξανά στο Σεντ Λούις, εξήντα χρόνια πριν.
Δεν μπορούσα με τίποτα να την πείσω πως δεν ίσχυε.
Ήξερα πως δεν μπορούσε πια να βγει έξω για φαγητό.
Αλλά ήμουν σε άρνηση.
Όλοι είμαστε.
Αναγκαστικά. Μόνο έτσι επιβιώνεις.
Μια μέρα πονάει το γόνατο.
Αλλά αντί να περάσει ως συνήθως, συνεχίζει να πονάει.
Και το αγνοείς.
Μετά δεν μπορείς να θυμηθείς λέξεις.
Ουσιαστικά.
Αναθεματισμένα ουσιαστικά.
"Θυμάσαι τότε που ήμασταν σ' εκείνο το μαγαζί; Πώς το είπαμε;
Και είδαμε τον φίλο σου.
Αυτόν που μοιάζει μ' εκείνον τον ηθοποιό απ' την αποτέτοια ταινία".
"Την ταινία μ' αυτήν που έπαιζε στην άλλη ταινία
μ' εκείνον που μοιάζει με τον γερουσιαστή. Πώς τον είπαμε;"
Πάνε τα ουσιαστικά.
Και το γόνατο πονάει ακόμα.
Και μετά αρχίζεις να ξυπνάς κάθε δυο ώρες.
Αυτό δεν συνέβαινε παλιά.
Και ξέρεις τι σημαίνουν όλα αυτά.
Ξέρουμε πού πάει το πράμα.
Αλλά παριστάνεις πως δεν ξέρεις. Για να βγάλεις τη μέρα.
Όλοι το κάνουμε.
Εσύ έπρεπε ν' αντέξεις περισσότερα για να βγει η μέρα.
Και να βοηθήσεις τη γυναίκα σου.
Ποιο ήταν το αγαπημένο της πιάτο;
Αυτό που έπαιρνε πάντα.
Το ξέχασα.
Ψέματα! Σοβαρά;
Δεν θυμάμαι.
- Έλα τώρα. - Όχι, στάσου!
Λιγκουίνι με αχιβάδες.
Ευτυχώς!
Παρά τρίχα.
...στου Ντέιτς. Πάντως αυτή είναι η ιταλική περιοχή.
Μπαμπά.
Πού ήσουν όλη μέρα;
- Με ξεναγεί εδώ ο φίλος μου. - Γιατί δεν σηκώνεις το τηλέφωνο;
Και γιατί χρεώθηκαν 800 δολ. στον εταιρικό μου λογαριασμό;
Δεν είναι αστείο.
Σι Τζέι, συγγνώμη. Εγώ φταίω.
Όχι, μη.
Πόσες φορές σ' έχω δει όλη τη χρονιά;
Ίσως δέκα;
Και τώρα ήρθες να μου φωνάξεις για το εταιρικό αυτοκίνητο;
Μην πας να βγεις από πάνω. Ανησύχησα.
Έχεις καιρό ν' ανησυχήσεις για μένα, γιε μου.
Δεν πειράζει.
Έχεις δουλειές.
Αλλά αυτό που με πας απ' τη μια άκρη στην άλλη,
το κάνεις για δική σου διευκόλυνση, όχι δική μου.
Συμφωνήσαμε πως ήταν καλύτερο να μετακομίσεις κοντά μου.
- Τι έπαθες ξαφνικά; - Σου λέω πώς νιώθω.
Ήπια μπόλικο κρασί κι εκφράζω τα συναισθήματά μου.
Εντάξει, πέρασε η ώρα. Θα σας γυρίσω στο Πασίφικ Βιου.
Τσαρλς, έχεις Uber;
Ναι, έχω.
Θα πάω με τον Τσαρλς.
Εσύ τράβα ζήσε στη Σιγκαπούρη. Εμένα η ζωή μου είναι εδώ.
Θα είμαι μια χαρά.
Εντάξει.
Είσαι καλά;
Ναι.
Έπρεπε να τα πω.
Γονείς και παιδιά, φίλε μου.
Γονείς και παιδιά.
Τι;
Τίποτα, συγγνώμη.
Είχα μια επιφοίτηση.
Τι διάολο κοιτάτε;
Φοβερό.
Ωραία δεν περάσαμε σήμερα;
Καταπληκτικά.
Σ' ευχαριστώ.
Τι λες;
Κλείνουμε το βράδυ με μια παρτίδα τάβλι;
Είμαι πτώμα, παίζουμε αύριο.
Εντάξει.
- Γεια. - Γεια.
Να εδώ, πακετάρω.
Ωραία. Πολύ καλή ιδέα, Τζούλι.
Η Τζούλι δεν είσαι;
Τη μέρα που χτύπησε ο Έλιοτ τον Τσαρλς, ήρθαν δύο Έμιλι Νιουεντάικ.
Με μισή ώρα διαφορά. Και διαφορετική υπογραφή.
Η αναφορά της αστυνομίας.
Εδώ στο "μάρτυρας" γράφει "Έμιλι Νιουεντάικ".
Πολύ παράξενο.
Δεν ήσουν εσύ εδώ,
αλλά η Τζούλι.
Άκου.
Δεν ξέρω τι νομίζεις πως ξέρεις ή τι υπονοείς,
αλλά δεν...
Ξέρεις, με προσβάλλεις, βασικά.
- Καλησπέρα, κυρίες μου. - Τσαρλς, έλα πίσω μου.
Εντάξει.
Τι νομίζεις πως συμβαίνει εδώ;
Δεν ξέρω.
Πιστεύω πως εσύ και η ξαδέρφη σου κάνετε κάποια απάτη.
Ίσως υγείας ή τραπεζική.
Κι εσύ και η ξαδέρφη σου κάπως μπλέξατε αυτόν τον γλυκύτατο, αθώο άνθρωπο.
Ίσως τον εκβιάσατε.
Ντίντι, δεν είναι απάτη.
Και βασικά ήμουν κι εγώ στο κόλπο.
- Τσαρλς, πήγαινε δίπλα της! - Εντάξει.
Λοιπόν.
Είμαι ιδιωτική ντετέκτιβ.
Με προσέλαβε κάποιος να ψάξω την κλοπή του κρεμαστού της μητέρας του.
Ο Τσαρλς είναι ο άνθρωπός μου εκ των έσω.
Κι αυτή που γνώρισες ως Τζούλι είναι η πραγματική μου κόρη, η Έμιλι.
- Δεν έχει καμία σχέση. - Μου είπες ψέματα.
Κοπελιά, έγιναν τουλάχιστον δύο σημαντικές κλοπές εδώ
τους τελευταίους μήνες.
Υπάρχει κάποιος εγκληματίας εδώ μέσα.
Δεν σε νοιάζει;
Δεν έχεις ιδέα τι λες.
Δεν έχω ιδέα; Κάποιος έκλεψε το κρεμαστό της Έλεν.
Δεν έχουν γίνει κλοπές!
Έχετε άδικο.
Έλυσα την υπόθεση.
ΒΑΣΙΣΜΕΝΟ ΣΤΟ "ΜΥΣΤΙΚΟΣ ΠΡΑΚΤΟΡΑΣ"
Υποτιτλισμός: Λιάνα Μεσάικου